Daqmie

Azmee bin Abdul Manap (Jawi: عزمي بن عبدالمنڤ; lahir 20 Januari 1971) atau lebih dikenali sebagai Daqmie, merupakan seorang penyanyi, pemuzik, penulis lagu, penggubah lagu, penulis lirik, penerbit rakaman, penata bunyi dan guru vokal yang terkenal di Malaysia.

Latar belakang

Kehidupan awal

Daqmie merupakan anak yang ketujuh daripada lapan orang adik-beradik. Keluarga beliau menetap di Kampung Paya, Simpang Ampat, Alor Gajah, Melaka, tetapi di antara kesemua adik-beradik, hanya beliau seorang yang dilahirkan di Hospital Tampin, Tampin, Negeri Sembilan kerana terdapat sedikit komplikasi sebelum beliau dilahirkan dan Hospital Tampin merupakan hospital yang terdekat dengan rumah beliau.NEGERIfm Official. (21 Julai 2021). Busking NEGERIfm Edisi Aidiladha (rakaman Facebook Live). Dicapai pada 6 April 2022.

Beliau dibesarkan dengan Adat Perpatih, kerana Allahyarham ibu beliau berasal daripada suku Anak Melaka dan Allahyarham bapa beliau pula berasal daripada suku Biduanda Naning. Bahasa percakapan seharian mereka menggunakan loghat Nogori.Daqmie. (29 November 2018). #akudanmusic Introduksi (Bahagian 1) (Status Facebook). Dicapai pada 14 Januari 2019. Bapa beliau, Allahyarham Ustaz Haji Abdul Manap Hassan, merupakan seorang guru di Sekolah Rendah Alor Gajah 1, sebuah sekolah rendah aliran Melayu di Alor Gajah pada ketika itu.Daqmie. (2 Disember 2018). #akudanmusic Bahagian ke 3 (Status Facebook). Dicapai pada 14 Januari 2019.

Latar belakang pendidikan

Daqmie memulakan alam persekolahan di Sekolah Kebangsaan Simpang Ampat (kini Sekolah Kebangsaan Simpang Empat), Alor Gajah pada tahun 1978.Daqmie. (1 Disember 2018). #akudanmusic Bahagian ke 2 (Status Facebook). Dicapai pada 14 Januari 2019.

Beliau kemudiannya menyambung pendidikan peringkat menengah di Sekolah Menengah Simpang Ampat (Sekolah Menengah Simpang Empat - kini Sekolah Menengah Kebangsaan Naning), Alor Gajah dari Tingkatan 1 hingga Tingkatan 3.

Selepas itu, beliau berpindah pula ke Sekolah Menengah Dato' Dol Said yang merupakan sebuah sekolah menengah berasrama yang juga terletak di Alor Gajah, dari Tingkatan 4 hingga Tingkatan 6.Daqmie. (11 Disember 2018). #akudanmusic Bahagian ke 4 (Status Facebook). Dicapai pada 14 Januari 2019.

Beliau kemudiannya melanjutkan pengajian dalam jurusan Perakaunan Kewangan (Accounting Finance) di Institut Teknologi Tun Abdul Razak (ITTAR) (kini Universiti Tun Abdul Razak) dari tahun 1995 hingga 1997.

Seterusnya, pada tahun 2019, beliau melanjutkan pengajian peringkat sarjana muda dalam bidang Pengurusan Industri Kreatif (Bachelor in Creative Industry Management) di Universiti Utara Malaysia (UUM). Antara rakan sekelas beliau daripada kalangan anak seni yang dikenali ialah Afad (bekas penyanyi kumpulan Raihan), Altimet, Dina Nadzir, Sharifah Shahora dan Saiful Azmi Jamsari (pengacara rancangan Detik 12 Malam dan adik kepada pengacara terkenal TV3, Nurfarahin Jamsari).

Bakat

Pengaruh

Pada awalnya, Daqmie tidak pernah didedahkan kepada muzik kerana kawasan tempat tinggal beliau pada masa itu tidak mempunyai bekalan elektrik dan keluarga beliau pula tidak mempunyai radio atau pun televisyen sehinggalah beliau berumur 7 atau 8 tahun. Beliau hanya menerima pendedahan kepada bidang seni suara ketika beliau berumur 5 atau 6 tahun, apabila bapa beliau mula mengajar beliau dan anak-anak kampung yang lain untuk mengaji Al-Quran dan berqasidah. Setiap malam, tidak kurang dari 100 orang anak-anak kampung datang untuk belajar mengaji Al-Quran bersama bapa beliau. Mereka belajar beramai-ramai, dengan sekurang-kurangnya empat atau lima orang pelajar mengaji Al-Quran pada satu masa yang sama.Daqmie. (29 November 2018). #akudanmusic Introduksi (Bahagian 1) (Status Facebook). Dicapai pada 14 Januari 2019.

Aura Bintang RTM

Ketika Daqmie masih di sekolah rendah, beliau telah menonton sebuah rancangan pertandingan nyanyian terkenal tanah air iaitu Bintang RTM buat kali yang pertama. Kejayaan M. Rizal bergelar juara Bintang RTM 1978 telah menyemarakkan impian Daqmie untuk menyanyi.Nagoi Studio Channel. (24 Julai 2020). M.Rizal Bintang RTM 1978 (Fail video). Dicapai pada 30 Januari 2022.Dr. Mohamad Azmi Nias Ahmad. (7 September 2019). JUARA SOLO BINTANG RTM 1976 1980 (Fail video). Dicapai pada 30 Januari 2022.

Pada tahun berikutnya pula, kejayaan Dato' Jamal Abdillah menjadi juara Bintang RTM 1979 melalui lagu nyanyian asal kumpulan Alleycats, Senandung Semalam, telah memberi impak kepada kehidupan Daqmie. Beliau menyifatkan bahawa suara emas dan cara Jamal menyampaikan lagu tersebut di pentas akhir Bintang RTM 1979 telah memberikan beliau suatu kuasa seni yang tiada tolok bandingnya.Daqmie. (1 Disember 2018). #akudanmusic Bahagian ke 2 (Status Facebook). Dicapai pada 14 Januari 2019.Radio Television Malaysia (RTM). (23 Januari 2018). Bintang RTM Akhir 1979 Jamal Abdillah (Fail video). Dicapai pada 13 Mei 2020.UniversalMYVEVO. (15 September 2018). Alleycats - Senandung Semalam (Audio) (Fail video). Dicapai pada 13 Mei 2020.Dr. Mohamad Azmi Nias Ahmad. (7 September 2019). JUARA SOLO BINTANG RTM 1976 1980 (Fail video). Dicapai pada 30 Januari 2022.

Pengalaman menjadi qari

Pada tahun 1981, ketika Daqmie masih dalam Darjah Empat, bakat beliau telah mula dikesan oleh Allahyarham Ustaz Baharuddin iaitu rakan sejawat kepada bapa Daqmie, setelah beliau mendengar Daqmie menyanyi dari kelas ke kelas di sekolah. Allahyarham mengatakan bahawa Daqmie memiliki kualiti suara. Allahyarham juga mula menyiasat latar belakang Daqmie melalui bapa Daqmie sendiri. Sejak dari itu, Allahyarham mula melorongkan bakat Daqmie kepada perkara yang lebih bermanfaat iaitu musabaqah Al-Quran.Daqmie. (2 Disember 2018). #akudanmusic Bahagian ke 3 (Status Facebook). Dicapai pada 14 Januari 2019.

Bakat dan kebolehan Daqmie juga telah dikesan oleh Ustazah Syarifah, salah seorang guru beliau di Sekolah Agama Majlis Agama Islam Negeri Melaka pada waktu petang. Daqmie mula menjadi qari dan mewakili sekolah kebangsaan dan sekolah agama.

Dari Darjah Empat sehingga Darjah Enam, beliau berjaya menjadi johan musabaqah Al-Quran di kedua-dua peringkat - sekolah kebangsaan dan sekolah agama. Beliau berjaya menjadi juara peringkat kawasan tetapi beliau kalah dalam pertandingan di peringkat daerah.

Semasa Daqmie di sekolah menengah, beliau mengorak langkah untuk menjadi salah seorang pencabar terkuat dalam musabaqah. Dari Tingkatan Satu sehingga Tingkatan Tiga, beliau berjaya menjadi juara peringkat kawasan dan juga daerah Alor Gajah. Walau bagaimanapun, beliau kalah di peringkat negeri Melaka kepada peserta-peserta yang sama setiap tahun iaitu saudara Mirmunir dan Abdullah. Pada masa itu, negeri Melaka mempunyai 3 buah daerah sahaja iaitu Alor Gajah, Jasin dan Melaka Tengah.

Setelah Daqmie berpindah ke Sekolah Menengah Dato' Dol Said, Alor Gajah, barulah beliau dapat mengalahkan Mirmunir dan Abdullah. Mereka berdua terpaksa bertanding antara satu sama lain untuk layak ke peringkat kawasan kerana mereka berdua mewakili sekolah yang sama, iaitu Sekolah Menengah Agama Sultan Muhammad, Batu Berendam. Daqmie pernah terpilih untuk memasuki sekolah tersebut tetapi beliau menolak tawaran berkenaan. Akhirnya, beliau berjaya menjadi juara qari peringkat negeri Melaka bagi kategori sekolah menengah pada tahun 1988. Beliau telah dibimbing oleh guru Al-Quran beliau, Ustaz Mohd Yusof. Bermula dari saat itu, Daqmie sudah mula dikenali kerana bakat yang dimiliki beliau. Beliau mula terdedah dengan seni muzik setelah selesai menduduki peperiksaan Sijil Rendah Pelajaran (SRP). Sahabat beliau iaitu saudara Ikhwan Zahari banyak bercerita kepada beliau mengenai dunia muzik rock pada masa itu.Daqmie. (11 Disember 2018). #akudanmusic Bahagian ke 4 (Status Facebook). Dicapai pada 14 Januari 2019.

Kerjaya seni

1989: Langkah pertama

Daqmie memulakan langkah beliau dalam dunia seni sebagai seorang jurutera bunyi untuk Pustaka Rakam Zalikamari, syarikat milik Zalikamari atau Tengku Shaifful Bahri Zalikamari, yang terkenal kerana menaikkan karier artis-artis tahun 1980-an, terutamanya Dato' Sheila Majid. Zalikamari juga terkenal melalui penerbitan lagu tema untuk rancangan animasi Usop Sontorian dan Keluang Man.

Melalui kerjaya sebagai jurutera bunyi untuk studio Zalikamari, peluang Daqmie dan rakan-rakan beliau untuk bergelar artis rakaman naungan Pustaka Rakam Zalikamari terbuka luas.

Selepas dua tahun bekerja dengan Pustaka Rakam Zalikamari / Zalikamari Studio (1991 hingga 1993), Daqmie berkhidmat dengan syarikat rakaman berikut;

• Purnama Booty Studio / Booty Boys Studio / Booty Studio (1991 hingga 1996)Ad Samad. (27 April 2020). DAQMIE - SHEIKH QALAM - AD SAMAD / HUBUNGAN RAMBANG VERSI PKP (Fail video). Dicapai pada 15 Jun 2021.AZMAN YUSOFF. (18 Mac 2010). Kumpulan Redang (Qasidah Nuraisha) (Fail video). Dicapai pada 12 April 2022.Azmee Abdul Manap. (6 Ogos 2020). Kisah lagu Qasidah Nuraisha (Status Facebook). Dicapai pada 2 Jun 2022.  
• Nearfield Studio - kini Wake The Baby Studio milik Ajai (1996 hingga 1998)  
• Flare Studios (1999 hingga 2003)Yap Lih Huey. (2003, 30 June). RM8m animation contract breakthrough for Flare Studios. Business News, The Star Online. Dicapai pada 10 Januari 2019.

1991: Penglibatan dalam segmen Nasyid Jumaat dan penampilan sulung di kaca televisyen dalam rancangan Pesta Lagu Dakwah

Melalui rancangan Inspirasi Lirik   kendalian DJ Faiz Haji Othman di IKIMfm, Daqmie mendedahkan bahawa ketika beliau berkerja sebagai seorang jurutera bunyi di Pustaka Rakam Zalikamari milik komposer terkenal, Zalikamari, mereka berdua sering menerima tugasan daripada pihak Bahagian Hal Ehwal Islam (BAHEIS), Jabatan Perdana Menteri (kini Jabatan Kemajuan Islam Malaysia (JAKIM)) untuk menghasilkan 40 buah lagu yang berunsurkan dakwah untuk segmen Nasyid Jumaat yang disiarkan setiap kali sebelum dan selepas siaran langsung solat fardu Jumaat di TV1 RTM. Yang paling mengejutkan, mereka berdua hanya diberikan tempoh selama seminggu untuk menyiapkan 40 buah lagu tersebut. Mereka berdua hampir tidak tidur langsung demi menyelesaikan tugasan tersebut.IKIMfm. (28 Jun 2021). Inspirasi Lirik bersama Daqmie - Kupasan lagu: Yang Terindah (rakaman Facebook Live). Dicapai pada 15 Julai 2025.IKIMfm. (28 Jun 2021). INSPIRASI LIRIK | Yang Terindah (rakaman YouTube Live). Dicapai pada 15 Julai 2025.

Pada 20 Julai 2021, akaun Instagram rasmi Majlis Usrah Penasyid Malaysia (MUNSYID Malaysia) berkongsi sebuah video yang menampilkan Daqmie ketika usia beliau masih muda, sedang menyanyikan lagu nasyid bersama sebuah kumpulan dalam rancangan Pesta Lagu Dakwah yang disiarkan di saluran TV6 RTM.@munsyidmalaysia. (20 Julai 2021). Cuba teka siapakah jejaka dalam video yang diambil lebih 15 tahun lalu ini.. 😬 (Gambar Instagram). Dicapai pada 15 Julai 2025.

1991-1998: EAST

Pengaruh muzik rock dan metal mula meresapi jiwa Daqmie semasa beliau masih di bangku sekolah menengah. Atas minat yang mendalam terhadap muzik, beliau dan rakan-rakan menubuhkan sebuah kumpulan yang dikenali dengan nama EAST ketika mereka masih di Tingkatan Enam pada tahun 1989. EAST pernah hadir dengan dua buah album iaitu EAST (1992) dan Generasi Metal (1998).

Permulaan kerjaya sebagai pemuzik, penyanyi dan penggubah lagu profesional

Daqmie mula belajar bermain piano secara profesional bersama Belle Fatah, seorang pemuzik profesional dan penggubah lagu, yang juga merupakan adik kepada penggubah lagu terkemuka, S. Atan. Daqmie kemudiannya memasuki kelas vokal di bawah kendalian Puan Siti Hajar, guru vokal terkenal tanah air.Syah Ma'mur. (17 April 2013). Dakmie Komposer dan Arranger Profesional - Koran Medikom, Bandung, Indonesia (Gambar Facebook). Dicapai pada 17 Mei 2019.Ad Samad. (26 April 2020). DAQMIE - SHEIKH QALAM - AD SAMAD / HUBUNGAN RAMBANG EDISI PKP (Fail video). Dicapai pada 7 April 2022.

1996-kini: Pengalaman di Nearfield Studio dan transisi peribadi

Daqmie kemudiannya menjadi penggubah lagu dan mencari lagi muzik yang bagus untuk beliau terokai. Dalam pencarian tersebut, beliau bertemu dengan muzik nasyid yang memberikan beliau satu nuansa yang sangat berbeza.

Segalanya bermula pada tahun 1996 di Nearfield Studio apabila beliau diberikan peluang oleh ketua jurutera studio tersebut pada ketika itu iaitu Ramlan Marzuki untuk melibatkan diri dalam proses penerbitan album kedua kumpulan Raihan, Syukur. Sebelum itu, Daqmie terlibat dalam proses penerbitan album ketiga kumpulan A to Z, A To Z 3.

Ramlan memuji kemahiran Daqmie mengendalikan sendiri peralatan rakaman semasa proses penerbitan album keempat kumpulan Hijjaz, Rindu. Jurutera rakaman yang bertugas pada waktu itu iaitu Che Mad menawarkan peluang kepada Daqmie untuk terus membantu beliau di studio tersebut. Melalui kerjasama tersebut, Daqmie mula mengenali komposer dan penerbit album, Farihin Abdul Fatah yang terkenal kerana menaikkan nama kumpulan Raihan.

Pada tahun 1998, Daqmie terlibat dalam penerbitan album sulung kumpulan NowSeeHeart sebagai komposer untuk lagu Wahyu Pertama bersama Farouk Ahyar dan Idzhar Jumali, salah seorang ahli kumpulan tersebut. Lirik lagu tersebut pula hasil karya penulis lirik nasyid prolifik, ITO Lara.Discogs. NowSeeHeart – Wahyu Pertama. Dicapai pada 6 Mei 2024.NowSeeHeart - Topic. (18 Mei 2017). Wahyu Pertama (Fail video). Dicapai pada 6 Mei 2024.

Setahun kemudian, pada tahun 1999, Daqmie terlibat dalam proses penghasilan album istimewa sempena bulan Ramadan dan Syawal, Maafkan, yang menampilkan kumpulan Raihan bersama beberapa artis lain naungan Warner Music Malaysia yang terkenal pada ketika itu seperti kumpulan NowSeeHeart, Man Bai, Ajai, Rem dan Amir (penyanyi kumpulan Pearl). Untuk album tersebut, Daqmie terlibat sebagai jururakam album, penggubah vokal, komposer untuk lagu Iktibar Ramadan nyanyian Amir Pearl dan penulis lirik bersama Farihin Abdul Fattah untuk lagu Hari Raya Untuk Semua nyanyian Raihan dan NowSeeHeart. Beliau juga menyumbangkan suara qasidah untuk lagu Lailatul Qadar nyanyian kumpulan Raihan dan lagu Ke Desa nyanyian kumpulan Nowseeheart.
Ad Samad. (26 April 2020). DAQMIE - SHEIKH QALAM - AD SAMAD / HUBUNGAN RAMBANG VERSI PKP (Fail video). Dicapai pada 15 Jun 2021.Discogs. Raihan With Guest NowSeeHeart, Ajai, Man Bai, Amir, Rem – Maafkan. Dicapai pada 6 Mei 2024.Sham The Hammer. (Daqmie) 1999 penerbitan album Maafkan. Dicapai pada 6 Mei 2024.

Setahun selepas itu, Daqmie telah ditawarkan peluang untuk bekerjasama dengan kumpulan Rabbani, Rabbani Productions dan KRU Records untuk penerbitan album breakthrough Intifada. Kerjasama tersebut membawa dimensi baru dalam industri nasyid Malaysia, di mana rentak lagu-lagu baru Rabbani lebih segar dan mudah diterima pendengar yang meminati irama pop kontemporari.

Pada tahun 2003, kumpulan Rabbani telah menawarkan peluang kepada Daqmie untuk menjadi penerbit album, penggubah lagu dan penyusun muzik yang tetap untuk Rabbani Productions.

Daqmie juga pernah bekerjasama dengan penyanyi solo dan kumpulan nasyid tempatan yang lain antaranya Nazrey Johani (bekas penyanyi utama kumpulan Raihan), Brothers, Saujana, Allahyarham Datuk Sharifah Aini, Allahyarham Saleem, kumpulan Redang, Mu'adz Dzulkefly, As-Saufee, Diwani, Durrani, Haikal, Ideal, In-Team, Mestica, Sabda, Wildan, Varians, Demascus, AlarmMe, kumpulan FINE dan kumpulan Swara.Sham The Hammer. (Tiada tarikh). (Daqmie) penerbitan lagu dan album (Fail video). Dicapai pada 7 April 2022.

Selain itu, Daqmie merupakan penerbit album kerohanian pertama penyanyi bersuara lantang, Aishah, yang berjudul Anak yang diterbitkan pada tahun 2010.Aishah - Topic. (Tiada tarikh). Anak - Himpunan Doa, Selawat & Zikir Berlagu (Fail video). Dicapai pada 7 April 2022.

1998: Penglibatan dalam penerbitan album sulung kumpulan Redang

Pada tahun 1998, kumpulan Redang telah muncul dengan album sulung mereka yang berjudul Qasidah Nuraisha. Kumpulan tersebut merupakan sebahagian daripada artis naungan Ambang Klasik, sebuah syarikat rakaman dan penerbitan muzik yang merupakan anak syarikat di bawah Sistem Televisyen Malaysia Berhad atau TV3.

Daqmie yang berkerja di Booty Studio pada waktu itu tidak terlibat langsung dalam penerbitan album tersebut pada awalnya. Ketika itu, beliau terlibat dengan kerja-kerja rakaman di studio C dan D, manakala kerja rakaman album kumpulan Redang dilakukan di studio B yang merupakan studio yang terbesar di sana.

Pada suatu hari, beliau secara tidak sengaja termasuk ke dalam studio B semasa Kemat, salah seorang anggota kumpulan Redang, sedang menata susunan muzik untuk lagu Qasidah Nuraisha. Daqmie pada asalnya hendak mengambil kabel untuk beliau membuat rakaman lagu panduan di studio C tetapi beliau terus terpaku di studio B. Beliau mendengar satu persatu rakaman alat muzik yang dimasukkan dalam susunan lagu Qasidah Nuraisha oleh Yew Tuck Seng, jurutera bunyi di studio tersebut.

Sedar tidak sedar, Daqmie berada dalam studio B sehingga waktu malam. Kebiasaannya orang luar tidak dibenarkan masuk ke dalam studio semasa proses rakaman lagu dan album sedang dijalankan, tetapi mungkin kerana Daqmie hanya diam dan memerhati sahaja sepanjang proses rakaman tersebut berlangsung, beliau tidak dimarahi oleh sesiapa pun. Pada malam tersebut juga, beliau pertama kali berjumpa dengan Zalee, seorang lagi anggota kumpulan Redang. Setelah Zalee menyatakan sesuatu kepada beliau, secara tiba-tiba Daqmie terlibat dalam proses rakaman lagu panduan untuk lagu tersebut.

Menurut Azman Yusoff, seorang lagi ahli kumpulan Redang, apabila mereka mendengar suara qasidah Daqmie yang unik, mereka terus mempelawa Daqmie untuk menyumbangkan suara qasidah beliau untuk lagu Qasidah Nuraisha dan juga lagu-lagu lain dalam album tersebut.

Walau bagaimanapun, pihak syarikat rakaman kemudiannya memilih penyanyi dan pelakon, Razak Ahmad sebagai penyanyi utama untuk lagu Qasidah Nuraisha dalam album tersebut dan bukan dinyanyikan sendiri oleh kumpulan Redang. Secara peribadi, Daqmie kurang meminati versi tersebut, sebaliknya lebih menyukai cara nyanyian Zalee kerana Daqmie merasakan bahawa karektor Zalee lebih terserlah ketika menyanyikan lagu tersebut.Azmee Abdul Manap. (6 Ogos 2020). Kisah lagu Qasidah Nuraisha (Status Facebook). Dicapai pada 4 November 2023.

Semasa album tersebut diperdengarkan kepada pihak media, ramai wartawan yang menyangka bahawa suara qasidah tersebut adalah suara milik Sheqal, seorang penyanyi yang terkenal pada masa itu dengan lagu-lagu berentak pop tradisional dan nusantara. Apabila kumpulan Redang menyatakan bahawa suara qasidah tersebut sebenarnya adalah milik Daqmie atau Mie (gelaran beliau pada masa itu), para wartawan sangat terkejut kerana tidak menyangka bahawa ada insan lain yang mempunyai suara yang bukan sahaja unik seperti Sheqal, bahkan mempunyai kelainan yang tersendiri.AZMAN YUSOFF. (18 Mac 2010). Kumpulan Redang (Qasidah Nuraisha) (Fail video). Dicapai pada 16 Mei 2022.

2000-2003: Barongan

Daqmie kembali ke dunia seni suara dengan menyertai kumpulan Barongan yang memperjuangkan muzik rock dan metal tetapi mempunyai pendekatan yang menuju ke arah kerohanian, keimanan dan ketakwaan. Kumpulan tersebut popular dengan lagu-lagu seperti Kalimat Ke-7, Siapa Yang Kena, Titik Musafir, Liya Juwita, Tinggal Satu Tangki, Harung, Mereka, Aku Kaya  dan Nasuha.Nor Akmar Samudin. (2015, 24 April). Daqmie makin laris.  MyMetro, Harian Metro. Dicapai pada Januari 2019.Azmee Abdul Manap. (2018, 5 Oktober). Pembikinan Album Asal Barongan (Status Facebook). Dicapai pada 7 April 2019.

Daqmie yang pada masa itu lebih dikenali dengan nama panggilan D'Miee, disifatkan sebagai seorang penyanyi yang cukup berkuasa kerana mempunyai kekuatan vokal yang lantang dan keras. Beliau juga mempunyai kebolehan berqasidah dan mengaji Al-Quran dengan baik. Walau bagaimanapun, beliau kemudiannya menarik diri daripada kumpulan tersebut untuk menumpukan perhatian kepada kerja-kerja penerbitan filem dan album runut bunyi untuk filem animasi versi alih bahasa Muhammad Utusan Terakhir.

2002: Lagu Separa Disana bersama Belantara

Pada tahun 2002, kumpulan Belantara, sebuah kugiran rock yang ditubuhkan oleh tiga orang pelajar Malaysia ketika sedang melanjutkan pengajian di Amerika Syarikat dan pernah mewarnai dunia muzik rock Malaysia dengan lagu-lagu popular mereka seperti Srikandi Di Sisi, Dewi, Sutra dan Airmata, telah berkerjasama dengan Daqmie untuk sebuah lagu yang berjudul Separa Disana. Lagu tersebut yang lebih bernuansa pop dan fusion (seperti lagu-lagu nyanyian kumpulan padu suara lelaki yang popular pada ketika itu seperti kumpulan Backstreet Boys dan NSYNC) merupakan satu cubaan kumpulan Belantara untuk 'lari' seketika daripada genre kebiasaan mereka. Mereka memilih Daqmie untuk menyampaikan lagu berkenaan kerana mereka kagum dengan kehebatan dan keupayaan vokal beliau.BelantaraDotTV. (16 Disember 2021). Separa Disana - Belantara feat Daqmie (Fail video). Dicapai pada 14 April 2022.

2004-kini: Pendita (Dendang Anak)

Pada tahun 2004, Daqmie menyertai Persatuan Kebudayaan Dan Muzik Melayu Nusantara Malaysia, yang lebih dikenali sebagai kumpulan Dendang Anak, sebagai salah seorang penyanyi, pemain papan nada dan penerbit. Beliau kekal menganggotai kumpulan muzik tersebut dari tahun 2004 sehingga kini.

2008: Lagu runut bunyi untuk filem Selamat Pagi Cinta

Daqmie telah diminta oleh Brian Ng Kang Wei (kini Elman Wafi Ng Abdullah) yang berkerja di studio muzik milik Metrowealth International Group (MiG) (kini Metrowealth Pictures) pada ketika itu untuk mencipta sebuah lagu runut bunyi untuk filem Selamat Pagi Cinta. Lagu tersebut yang juga berjudul Selamat Pagi Cinta mempunyai dua versi; versi yang pertama merupakan lagu asal nyanyian Daqmie sendiri, sementara versi yang kedua merupakan lagu versi instrumental yang digunakan dalam filem tersebut.Azmee Abdul Manap. (6 Mei 2019). #balingbelakang (Status Facebook). Dicapai pada 15 Mei 2019.Emmanthe. (17 Disember 2013). Selamat Pagi Cinta OST (Violin Instrumental) (Fail video). Dicapai pada 15 Mei 2019.DAQMIE CHANNEL. (2 Januari 2022). Daqmie - Selamat Pagi Cinta (Short Cover Live Guitar) (Fail video). Dicapai pada 2 Januari 2022.DAQMIE CHANNEL. (14 Mac 2024). SELAMAT PAGI CINTA (Fail video). Dicapai pada 1 April 2024.

2013-kini: Sebagai artis solo

Album solo pertama: Maulaya

Tidak lama selepas Daqmie menyelesaikan proses rakaman dan penerbitan lagu untuk album terbaru kumpulan Inteam yang berjudul Iman & Aman, Pengarah Urusan Inteam Records ketika itu, Izham Shah Mat Anuar, telah menghubungi beliau dan menawarkan peluang untuk menghasilkan album solo.

Pada mulanya, Daqmie menyangka bahawa Izham hanya bergurau dengan beliau tentang tawaran tersebut. Beliau merasa bahawa beliau sudah tua untuk mengeluarkan album solo dan mungkin tiada sesiapa yang mahu mendengar lagu-lagu beliau. Izham kemudiannya meyakinkan beliau bahawa sebenarnya ramai peminat lagu-lagu ciptaan beliau yang menantikan album solo daripada beliau.

Dengan berbekalkan pengalaman selama lebih 15 tahun dalam penerbitan lagu dan album untuk artis-artis nasyid terkenal tanah air sejak tahun 1996, serta barisan krew penerbitan yang sangat berpengalaman antaranya Alfa dan Rumie Booty (anak-anak kepada penerbit muzik terkenal, Kesuma Booty; juga merupakan ahli kumpulan Alfa) serta Along Exists, hasilnya Daqmie tampil dengan album solo beliau yang pertama pada akhir tahun 2013 di bawah label Inteam Records berjudul Maulaya yang turut memuatkan lagu hit beliau, Tangis Sebatang Tamar.Daqmie - Topic. (t.t.). Album Maulaya (Fail video). Dicapai pada 26 September 2022.Inteam Digital. (22 Januari 2014). Daqmie - Tangis Sebatang Tamar (Official Music Video) (Fail video). Dicapai pada 26 September 2022.

Selain daripada lagu Tangis Sebatang Tamar, album tersebut juga menampilkan lagu-lagu runut bunyi daripada filem 7 Petala Cinta yang diberikan nafas baru.DAQMIE CHANNEL. (2013). Maulaya - DAQMIE (Fail video). Dicapai pada 1 April 2024.

Alam Musiq

Daqmie kini bernaung di bawah syarikat rakaman beliau sendiri iaitu Alam Musiq, yang telah ditubuhkan pada tahun 2013, di mana ITO Lara bertindak selaku pengurus kerjaya beliau.

Selain itu, beliau telah membuka sebuah akademi pembelajaran vokal dan muzik secara silibus yang juga dikenali dengan nama Alam Musiq pada tahun yang sama. Alam Musiq membuka pengambilan pelajar dalam bilangan yang kecil dan mereka diberikan pengajian secara percuma.

Selain belajar bermain muzik dan menyanyi, pelajar yang menuntut di akademi tersebut turut diajar tentang aspek penulisan lirik dan penghasilan lagu serta aspek teknikal sebagai persediaan sebelum menjadi jurutera muzik dan anak seni yang serba boleh.

Selepas mereka menamatkan pengajian dan memperoleh diploma, mereka akan disalurkan sebagai tenaga pengajar dan akademi tersebut akan mengenakan yuran pembelajaran secara berperingkat.

Daqmie yang merupakan salah seorang panel NOSS (Standard Kemahiran Pekerjaan Kebangsaan) di bawah Jabatan Pembangunan Kemahiran, Kementerian Sumber Manusia, mempunyai kelayakan dan kelebihan untuk mengurus tadbir akademi berkaitan kemahiran tempatan dan ia termasuklah kemahiran muzik dan vokal.

2016: Lagu Langkah Pendekar

Daqmie telah merakamkan sebuah lagu yang berjudul Langkah Pendekar khas untuk rancangan realiti Akademi Silat Pendekar Muda yang disiarkan di saluran televisyen TV AlHijrah. Lagu dan lirik lagu tersebut dicipta oleh Muhammad Nurazmi.Daqmie. (2016, 11 Februari). Alhamdulillah selesai rakaman lagu tema untuk AKADEMI SILAT (Status Facebook). Dicapai pada 15 Mei 2019.TVAHpromo. (2016, 24 Mac). MTV Akademi Silat Pendekar Muda (Fail video). Dicapai pada 15 Mei 2019.

Oktober 2018: Lagu Kitakan Sekampung

Daqmie telah mencipta sebuah lagu tema untuk kempen Kitakan Sekampung, sebuah inisiatif di bawah program 3K iaitu Karnival Kampungku Kesayanganku anjuran Kerajaan Negeri Selangor. Lagu yang juga berjudul Kitakan Sekampung itu dinyanyikan sendiri oleh Daqmie bersama Tisya.Ermizi Muhamad. (2018, 8 Jun). Wajah baru Program 3K Jun ini. Selangorkini. Dicapai pada 21 Mac 2019.Nasyeed. (2018, 17 Disember). Klip Video KITAKAN SEKAMPUNG (Fail video). Dicapai pada 25 Mac 2019.

Kempen Kitakan Sekampung bertujuan memupuk semangat kekitaan dan mengelakkan pergaduhan dalam masyarakat. Selain itu, kempen tersebut juga menerapkan sifat jati diri agar rakyat tidak lupa asal usul mereka.

Kredit

Penyanyi: Daqmie dan Tisya 
Penulis lirik: Waie Ramly dan Dr. Mir Hazil 
Penerbit lagu: Daqmie 
Penulis lagu: Daqmie 
Susunan muzik: Alfa Booty dan Daqmie 
Programming dan muzik: Alfa Booty dan Rumie Booty 
Penata bunyi: Rumie Booty dan Ratno Junaidi 
Studio mixing & mastering: RML Studio

2019: Lagu Remuk

Daqmie telah tampil dengan sebuah lagu terbaru bersama Daqmie Band (yang dianggotai oleh beliau sendiri bersama dua pemuzik terkenal yang juga adik beradik iaitu Alfa dan Rumie Booty) yang berjudul Remuk ciptaan beliau sendiri, manakala lirik lagu tersebut pula dicipta oleh Alfa Booty. Lagu tersebut merupakan lagu runut bunyi untuk telefilem Remuk terbitan P & D Pictures Sdn. Bhd. yang pertama kali disiarkan di TV3 pada 4 Jun 2019 sempena Hari Raya Aidilfitri.Saudagar Seni Media. (6 Jun 2019). REMUK | DAQMIE BAND - Lirik Video Ost Drama Remuk (Fail video). Dicapai pada 8 Jun 2019. Selain lagu Remuk, dua buah lagu daripada album solo Daqmie yang pertama, Maulaya, iaitu lagu La Ilaha Illa Allah dan lagu Kasih Abadi (menampilkan pemain gitar terkenal, Aznan Alias) turut menjadi lagu runut bunyi untuk telefilem tersebut.TV3MALAYSIA Official. (4 Jun 2019). Remuk | Telefilem (Fail video). Dicapai pada 8 Jun 2019.

Mei 2020: Lagu Munajat

Sempena bulan Ramadan dan Syawal 1441 Hijrah, Daqmie tampil dengan sebuah lagi lagu istimewa bersama adik beradik Alfa dan Rumie Booty yang berjudul Munajat. Lagu tersebut merupakan lagu ciptaan Daqmie sendiri, manakala lirik lagu tersebut pula hasil karya Alfa Booty dan Ad Samad.Azmee Abdul Manap. (25 Mei 2020). Assalamualaikum kawan kawan.... hadiah untuk semua sempena Hari raya.. Dengarkanlah..terimalah...alunan rintih jiwa ku ini..... (Status Facebook). Dicapai pada 6 April 2022.Rumie Music Lab. (24 Mei 2020). Munajat - Daqmie ft Alfa & Rumie (Lyric Video) (Fail video). Dicapai pada 6 April 2022.

Lagu tersebut menjadi lagu runut bunyi untuk telefilem Luluh lakonan Aeril Zafrel, 
Izzue Islam, Ummi Nazeera, Nad Zainal, Datin Fadilah Mansor dan Haeriyanto Hassan yang pertama kali disiarkan di TV3 pada Ogos 2020 sempena Maal Hijrah.Drama Sangat Official. (23 Ogos 2020). Luluh (2020) | Telefilem (Fail video). Dicapai pada 6 April 2022.

Kredit

Lagu: Daqmie dan Alfa Booty 
Lirik: Ad Samad 
Penerbit bersama: Alfa Booty, Daqmie dan Rumie Booty 
Susunan muzik: Alfa Booty 
Dram dan perkusi: Rumie Booty 
Papan nada, gitar bes dan gitar: Alfa Booty 
Rakaman muzik: J Ratno dan Rumie Booty 
Rakaman vokal: Daqmie 
Adunan muzik: Rumie Booty 
Studio rakaman: Rumie Music Lab

Julai 2020: Lagu Sabda Kekasih

Daqmie sekali lagi berkerjasama dengan Alfa dan Rumie Booty untuk sebuah lagu terbaru berjudul Sabda Kekasih. Lagu tersebut dinyanyikan sendiri oleh Daqmie dan digubah bersama Alfa. Liriknya pula hasil ciptaan pelakon dan usahawan terkenal, Aeril Zafrel bersama sahabat beliau, Shahriman Wahab, yang lebih dikenali dengan nama pena Abban Namus. 

Lagu Sabda Kekasih dicipta atas permintaan Aeril dan isteri beliau yang juga pelakon serta pengasas jenama Wawa Cosmetics, Wawa Zainal, untuk tujuan pengiklanan produk terbaru mereka sempena Hari Raya Aidiladha. Klip video untuk lagu tersebut diterbitkan oleh Alfa dan Rumie Booty, dengan penampilan oleh Aeril dan Wawa sendiri serta seniman terkenal Sabri Yunus dan warga kerja Wawa Cosmetics.Arteffects Media. (9 September 2020). Sabda Kekasih - Daqmie (OST Film Sabda Kekasih) (Fail video). Dicapai pada 6 April 2022

Selain lagu Sabda Kekasih, Daqmie dan Alfa juga telah menggubah lagu Lantera Cinta untuk tujuan yang sama. Liriknya pula digarap oleh penulis lirik nasyid terkenal, Ito Lara bersama Wawa sendiri.Various Artists - Topic. (31 Ogos 2020). Lantera Cinta (Fail video). Dicapai pada 6 April 2022

Klip video lagu Sabda Kekasih merupakan sebahagian dari babak sebuah telefilem terbitan Respected Citizen Production dengan tajuk yang sama yang juga menampilkan Aeril dan Wawa sebagai pelakon utama dan ditayangkan di saluran Astro First. Majlis pra-tonton telefilem tersebut telah diadakan di studio Perbadanan Kemajuan Filem Nasional (FINAS) pada 25 Ogos 2020.

Kredit

SABDA KEKASIH 

Daqmie menampilkan Alfa dan Rumie Booty 
Suara latar: Tisya 

Seni lagu: Daqmie dan Alfa Booty (Indah Karya Publishing Sdn. Bhd.) 
Seni kata: Aeril Zafrel dan Shahriman Wahab a.k.a Abban Namus (Respected Citizen Sdn. Bhd.) 
Penerbit: Daqmie, Alfa dan Rumie Booty 
Susunan muzik: Alfa Booty 
Gitar & gitar bes: Alfa Booty 
Dram: Rumie Booty 
Seruling: Mohar (Mohram) 
Jururakam: Daqmie, Ratno Junaidi 
Juruadun: Rumie Booty 
Mastering: Rumie Booty 
Studio: Rumie Music Lab 

LANTERA CINTA 

Wawa Zainal 

Seni lagu: Daqmie dan Alfa Booty (Indah Karya Publishing Sdn. Bhd.) 
Seni kata: Ito Lara dan Wawa Zainal 
Penerbit: Daqmie, Alfa dan Rumie Booty 
Susunan muzik: Alfa Booty 
Jururakam: Alfa Booty

Mac 2022: Penglibatan dalam Konsert Jualan Hitam XPDC 2022 - Tribute Untuk Ali

Setelah sekian lama tidak mengadakan konsert berskala besar, kumpulan XPDC Militia yang dianggotai oleh Ali, Izo, Eddie dan Lola dijadualkan mengadakan Konsert Jualan Hitam XPDC pada 12 Mac 2022 yang lalu. Konsert tersebut adalah anjuran bersama Sinio.com (sebuah saluran pay-per-view milik maestro muzik Datuk Ramli MS bersama dua orang rakan kongsi beliau, Dr. Ariffin Yahaya dan Har Kok Kit) dan Warisan Hall Studio, Sijangkang, Banting, Selangor. Walau bagaimanapun, konsert tersebut terpaksa ditangguhkan pada awalnya kerana keadaan kesihatan Ali yang tidak mengizinkan.

Pada 4 Mac 2022, Ali diserang angin ahmar selepas selesai menjalani latihan untuk konsert tersebut. Memetik kenyataan Izo kepada Harian Metro, kejadian berlaku ketika mereka mahu makan malam selepas selesai berlatih di studio milik Eddie di Pandan Indah. Ketika itu, Ali nampak sihat dan tidak ada masalah semasa latihan. Setelah selesai dan hujan lebat reda, mereka bergerak restoran berdekatan sekitar jam 9.30 malam. Setelah mereka sampai di sana, secara tiba-tiba Ali diam sahaja dan tidak bercakap. Beliau tidak sempat makan kerana apabila makanan sampai, beliau nampak seperti mamai dan tidak bermaya. Beliau juga tidak memberi apa-apa respon apabila kawan-kawan beliau bertanya.

Anak lelaki Izo iaitu Arif yang berada bersama mereka pada waktu itu terus menghubungi ambulans, manakala Izo pula segera menghubungi isteri Ali bagi menjelaskan apa yang berlaku. Isteri dan anak-anak Ali yang sedang menunggu dalam kereta di sekitar kawasan yang sama terus datang ke restoran tersebut. Arif yang telah menghubungi ambulans banyak berkomunikasi dengan doktor dan melakukan apa sahaja yang disuruh sementara menunggu ambulans sampai. Keadaan Ali ketika itu sangat lemah. Setelah ambulans tiba, Ali terus dikejarkan ke Hospital Ampang untuk rawatan lanjut.Ridzuan Abdul Rahman. (5 Mac 2022). Ali XPDC kena angin ahmar di restoran. Harian Metro. Dicapai pada 12 April 2022.

Pada 10 Mac 2022, semasa Ali masih dirawat di Hospital Ampang, beliau tiba-tiba sesak nafas. Pihak hospital terpaksa menidurkan beliau kerana bimbang paras oksigen beliau akan semakin menurun jika beliau kerap berjaga.Farihad Shalla Mahmud. (11 Mac 2022). Ali bebas COVID-19, ditidurkan selepas sesak nafas. BH Online. Dicapai pada 12 April 2022. Dengan izin Allah, keadaan beliau kembali seperti biasa keesokan harinya. Tidak lama kemudian, beliau dibenarkan keluar wad dan proses pemulihan beliau bersambung di Hospital Rehabilitasi Cheras.Qarami Hashim. (24 Mac 2022). Ali XPDC belum boleh bercakap seperti biasa... Isteri syukur dapat sumbangan ringankan beban, tapi tak mahu meminta-minta. MStar. Dicapai pada 12 April 2022.Sudirman Mohd Tahir. (28 Mac 2022). Ali XPDC perlu bantuan wang beli lampin pakai buang, susu. Harian Metro. Dicapai pada 12 April 2022.Serimah Mohd Sallehuddin. (30 Mac 2022). Diserang angin ahmar, Ali XPDC perlu bantuan. BH Online. Dicapai pada 12 April 2022.

Lantaran keadaan kesihatan Ali yang masih belum mengizinkan, pada tarikh yang sama (10 Mac 2022), Sinio.com telah mengeluarkan sebuah kenyataan media di akaun Facebook rasmi mereka bahawa konsert tersebut ditunda ke tarikh baru iaitu 25 Mac 2022 dan mereka menjenamakan semula konsert berkenaan kepada Konsert Jualan Hitam XPDC 2022 - Tribute Untuk Ali. Tempat Ali digantikan oleh barisan sahabat-sahabat artis seperti Muss, Yabang, Aweera dan juga Chi daripada kumpulan Dr. Kronik yang tampil sebagai tanda sokongan dan penghormatan kepada Ali.Sinio.com . (10 Mac 2022). Assalamualaikum dan salam sejahtera. (Status Facebook). Dicapai pada 12 April 2022.
Najiy Jefri. (12 Mac 2022). Konsert Jualan Hitam 2022 XPDC diteruskan tanpa Ali. Harian Metro. Dicapai pada 12 April 2022.
Sudirman Mohd Tahir. (20 Mac 2022). Tonton konsert di mana sahaja. Harian Metro. Dicapai pada 12 April 2022.
Ridzuan Abdul Rahman. (21 Mac 2022). Konsert daripada sahabat untuk Ali XPDC. Harian Metro. Dicapai pada 12 April 2022.

Melalui sebuah video yang dimuatnaik ke saluran YouTube rasmi Izo pada 23 Mac 2022, kumpulan XPDC dilihat sedang menjalani latihan rutin untuk konsert tersebut. Dalam video berkenaan, kelihatan Daqmie masuk ke dalam studio tempat mereka sedang berlatih. Rupa-rupanya Daqmie juga terlibat untuk konsert tersebut, cuma beliau tidak menghebahkannya secara meluas.@daqmieofficial. (24 Mac 2022). Assalamualaikum kawan kawan..dengan rasa rendah diri...esok bersamaan 25hb March 2022 , saya dan sahabat sahabat yang lain cuba memenuhi undangan @officialxpdc khusus untuk saudara kami @mohdali.ismailii memberikan yang terbaik.. insyaAllah... satu langkah ke hadapan...@yabang_khalifah_official (Gambar Instagram). Dicapai pada 13 April 2022.Azmee Abdul Manap. (24 Mac 2022). Nin diaaa...duduk sama panglima (Status Facebook). Dicapai pada 13 April 2022. Semasa sesi latihan berkenaan, Daqmie menyampaikan lagu Doa yang dipetik dari album terkini XPDC dan lagu Kaca yang dipetik dari album V6.IZO XPDC. (23 Mac 2022). Chi Dr Kronik, Yabang Khalifah, Daqmie Barongan Practice konsert XPDC Jualan Hitam 2022 (feat Apak) (Fail video). Dicapai pada 13 April 2022. Pada 25 Mac 2022, konsert tersebut berlangsung dengan meriah walaupun Ali tidak dapat hadir.Ridzuan Abdul Rahman. (1 April 2022).  'Tribute' untuk Ali meriah. Harian Metro. Dicapai pada 12 April 2022. Dengan izin Allah, Ali dibenarkan keluar dari Hospital Rehabilitasi Cheras pada hari Jumaat, 8 April 2022 dan kini sedang berehat di rumah yang disewa sementara waktu berhampiran hospital tersebut.Ridzuan Abdul Rahman. (13 April 2022). Murah rezeki Ali XPDC. Harian Metro. Dicapai pada 13 April 2022.

April 2022: Penyanyi terbaru kumpulan XPDC menggantikan Ali buat sementara waktu

Dalam satu temuramah bersama rancangan Melodi yang disiarkan di saluran YouTube rasmi TV3 dan TV9 pada 27 Mac 2022, apabila ditanya sama ada beliau bakal bergelar penyanyi terbaru yang akan menggantikan Ali dalam kumpulan XPDC buat sementara waktu, Daqmie menjelaskan bahawa beliau hanya berkerjasama bersama kumpulan XPDC untuk Konsert Jualan Hitam XPDC 2022 - Tribute Untuk Ali. Walau bagaimanapun, jika beliau diberikan peluang berkerjasama bersama kumpulan XPDC lagi untuk sebarang projek lain, beliau tidak ada masalah untuk memenuhi kehendak mereka.TV9MALAYSIA Official. (27 Mac 2022). Daqmie Bakal Vokalis XPDC? | Melodi (2022) (Fail video). Dicapai pada 13 April 2022.TV3MALAYSIA Official. (27 Mac 2022). Daqmie Bakal Vokalis XPDC? | Melodi (2022) (Fail video). Dicapai pada 13 April 2022.

Terbaru, pada 12 April 2022, dalam satu temuramah bersama wartawan hiburan terkenal, Nas Ahmad, Daqmie mendedahkan bahawa kumpulan XPDC telah memilih beliau sebagai pengganti Ali buat sementara waktu. Pemilihan beliau sebagai penyanyi pengganti diuruskan oleh Eddie, pemain gitar bes kumpulan tersebut.Nas Ahmad Terjah. (12 April 2022). Siapa vokalis ganti Ali XPDC? (Fail video). Dicapai pada 13 April 2022.

Anugerah dan penghargaan

Pada Anugerah Industri Muzik ke-15 (2008), Daqmie memenangi anugerah Album Nasyid Terbaik bersama kumpulan Rabbani menerusi album Maulana.

Selepas setahun bergelar penyanyi solo sejak tahun 2013, Daqmie muncul sebagai Juara Nasyid Terbaik di Anugerah Nasyid IKIMfm 2014 (ANI2014) yang berlangsung pada Januari 2015 melalui lagu Tangis Sebatang Tamar ciptaan beliau bersama ITO Lara, seorang penulis lirik lagu nasyid terkenal tanah air. Daqmie juga memenangi kategori Lagu Paling Banyak Menjuarai Carta dan Vokal Terbaik. ITO Lara pula memenangi kategori Lirik Terbaik menerusi lagu tersebut.

Tiga tahun selepas itu, Daqmie memenangi tempat ketiga dalam anugerah yang sama (kini dikenali sebagai Anugerah Nasyid) edisi 2017 (AN17) yang berlangsung pada Januari 2018 melalui lagu ciptaan beliau sendiri berjudul Jalan Syahadah.

Daqmie sekali lagi menerima penghargaan apabila lagu ciptaan beliau bersama ITO Lara, Ittihad nyanyian kumpulan Rabbani diiktiraf sebagai Lagu Nasyid Terbaik di Anugerah Nasyid Malaysia yang diadakan pada 27 Disember 2020.

Karya di media arus perdana

Selain bergiat aktif dalam penerbitan lagu dan album nasyid, Daqmie juga banyak menghasilkan lagu runut bunyi untuk pelbagai filem dan drama bersiri.

Antara karya seni beliau yang paling terkenal adalah lagu Yang Terindah, yang merupakan lagu runut bunyi untuk filem I'm Not Single lakonan Farid Kamil, Datin Lisa Surihani, Awal Ashaari dan Intan Ladyana, terbitan Metrowealth International Group (kini dikenali sebagai Metrowealth Pictures) pada tahun 2008. Daqmie mengambil inspirasi daripada cerita cinta ibu bapa beliau sendiri untuk menghasilkan lagu tersebut.IKIMfm. (28 Jun 2021). Inspirasi Lirik bersama Daqmie - Kupasan lagu: Yang Terindah (rakaman Facebook Live). Dicapai pada 7 April 2022.

Lagu tersebut turut terkenal melalui drama bersiri AdaMaya yang merupakan kesinambungan kisah daripada filem I'm Not Single. Drama bersiri lakonan Syed Hussein atau Sein Ruffedge, Datin Lisa Surihani dan Allahyarham Faizal Yusof tersebut telah disiarkan di Slot Akasia TV3 pada tahun 2010.

Cabang lain - Nasyeed.Com

Azmee telah menubuhkan sebuah syarikat penerbitan dan pengurusan acara iaitu Nasyeed Edutainment Sdn. Bhd. (NESB), yang lebih dikenali dengan jenama Nasyeed.Com pada tahun 2008 bersama 10 orang rakan kongsi. Beliau juga bertindak sebagai ahli Lembaga Pengarah syarikat berkenaan.

Nasyeed.Com terbahagi kepada 5 anak syarikat iaitu pengurusan serta penyewaan sistem audio visual dan penataan cahaya (NC Sound & Light); studio rakaman dan penerbitan album (Nasyeed Edutainment Publishing Sdn. Bhd. (NEPSB)); pengedaran album (NC Records); bidang kreatif, terutamanya kerja-kerja grafik dan penerbitan laman web serta pengurusan acara (NC Event Management dan NC Space).

Antara pencapaian terbesar Nasyeed.Com dalam industri seni tanah air ialah penganjuran Anugerah Nasyeed.Com (ANC) yang telah berlangsung pada 13 April 2012 di Dewan Muktamar, Pusat Islam, Kuala Lumpur dan disiarkan melalui stesen TV AlHijrah. Nasyeed.Com juga telah terlibat dalam penganjuran konsert Maher Zain Live in Malaysia pada tahun yang sama.metrowealthpictures.  (2012, 15 Mac). MiG Online - Interview Penyanyi Asal Lagu 7 petala Cinta DAKMIE (Fail video). Dicapai pada 25 Mac 2019.

Kehidupan peribadi

Pada hari Jumaat, 15 Disember 2017, Azmee yang ketika itu berusia 46 tahun akhirnya menamatkan zaman bujang beliau dengan gadis pilihan keluarga, Syarifah Durrah Uzma Syed Jaffar Mohiuddin (yang berusia 25 tahun pada ketika itu) dengan sekali lafaz pada pukul 5.45 petang.

Mereka dinikahkan oleh Ustaz Yusof, Imam Besar Masjid Al-Muhtadin, Sungai Seluang, Kulim, Kedah dengan disaksikan kaum keluarga serta sahabat handai kedua-dua pengantin.

Menariknya, majlis akad nikah pasangan itu diadakan serentak bersama tiga lagi pasangan lain di lokasi yang sama.

Azmee menyerahkan mas kahwin RM1,000, seutas gelang emas dan wang hantaran berjumlah RM10,000 serba satu.

Pasangan itu mengenali antara satu sama lain selepas diperkenalkan bapa Azmee sendiri, Haji Abdul Manap Hassan dan mereka mengikat tali pertunangan pada 15 Ogos 2017.Amirul Haswendy Ashari. (2017, 15 Disember). Daqmie dah kahwin. MyMetro, Harian Metro. Dicapai pada 15 Januari 2019.

Pada hari Rabu, 7 April 2021 bersamaan 24 Syaaban 1442 yang lalu, Azmee dan isteri beliau akhirnya dikurniakan seorang cahaya mata perempuan yang diberi nama Sayyida Nur Khadija selepas hampir empat tahun berkahwin.@daqmieofficial. (7 April 2021). Semenjak kau hadir dalam hidupku... (Status Instagram). Dicapai pada 26 April 2021.@daqmieofficial. (14 April 2021). Alhamdulillah, telah lahir Puteri Kami Sayyida Nur Khadija pada 24 Syaaban 1442, Rabu. (Status Instagram). Dicapai pada 26 April 2021.

Diskografi
Album studio (berkumpulan)

Bersama Kumpulan East
 1992: EAST
 1998: Generasi Metal

Bersama Kumpulan Barongan
 2003: A.S.A.L

Album studio (solo)
 2013: Maulaya
 2016: Budi
 2023: Doa & Selawat Terapi
 2024: Ramadan 1445
 2024: Khazanah Cinta, Vol. 1

Single
 26 April 2020: Munajat (bersama Daqmie Band)
 13 April 2021: Ramadan Ini (bersama kumpulan Swara)
 28 Oktober 2020: Madinah
 9 Disember 2022: Masih Terlihat Senyummu
 24 Mac 2023: Ramadan Ini (versi solo)
 6 Jun 2025: Korbankanlah (sempena Hari Raya Aidiladha 1446 Hijrah)

Lagu korporat

 Disember 2018: lagu Kitakan Sekampung bersama Tisya  - lagu rasmi untuk kempen Kitakan Sekampung, sebuah inisiatif di bawah program 3K iaitu Karnival Kampungku Kesayanganku anjuran Kerajaan Negeri Selangor.
 Mac 2019: lagu KL Bersih  - lagu rasmi untuk kempen kesedaran KL Bersih, sebuah inisiatif kesedaran kebersihan anjuran Kementerian Wilayah Persekutuan dengan kerjasama Dewan Bandaraya Kuala Lumpur (DBKL) dan Creative Dakwah Club (CDC), sebuah badan bukan kerajaan (NGO) yang menjalankan usaha dakwah melalui pendekatan yang kreatif seperti muzik, seni dan grafiti.
 Oktober 2021: lagu Kasih Yang Dirindu  - salah satu lagu daripada 10 buah lagu yang dimuatkan dalam album digital khas untuk set produk Kasih Rindu keluaran syarikat pengeluar produk kecantikan dan kesihatan, Aura Rezeki, sempena Maulidur Rasul 1442 Hijrah.

Album kompilasi

 Tahun Lagu Album Terbitan 2013 Persada Cinta   Terbaik Nasyeed.Com   NC Records Syuhada Di Bumi Gaza Projek Palestin - Satu.Misi.Kemenangan   2019 Kitakan Sekampung Nasyid Fresh   Inteam Records

Lagu runut bunyi untuk filem

+Kunci  Menunjukkan filem yang belum dikeluarkan

 Tahun Lagu Filem Terbitan 2002 Separa Disana   Cinta 200 Ela JAS Production 2008 Dua Jiwa I'm Not Single Metrowealth Pictures Yang Terindah Selamat Pagi Cinta  (versi instrumental) Selamat Pagi Cinta 2009 Syurga Cinta 2011 Cinta Itu Milik Kita   Sekali Lagi  2012 Meroket Ke Bintang Seram Sejuk Maulaya 7 Petala Cinta 7 Petala Cinta Ilahi Lastu Lil Firdaus Kasih Abadi Qasidah Maulaya Salam Cinta Salam Cinta Persada Cinta  2013 Kau Yang Satu 99 Kali Rindu Kasih Ku Mendengar Dua Kalimah (juga disebut 2 Kalimah) 2020 Bersama Tak Selamanya   Jodoh Syaitan DA Motion Media Sabda Kekasih   Sabda Kekasih Respected Citizen Production 2023 Insaf   Syif Malam Empire Film Solution

Lagu runut bunyi untuk drama dan telefilem

 Tahun Lagu Drama/Telefilem Terbitan 
Disiarkan di 2010 Yang Terindah   AdaMaya MIG Production  (kini Metrowealth Pictures) TV3 Angin Rindu Sarajevo Angin Rindu Sarajevo Layar Consult Sdn. Bhd. TV1 RTM 2019 Remuk     Remuk P & D Pictures Sdn. Bhd. TV3   La Ilaha Illa Allah Kasih Abadi  2020 Munajat  Luluh  Slot Cerekarama TV3   2025 Masa Drama web bersiri Bidaah Rumah Karya Citra Sdn. Bhd. Viu  

Lagu tema untuk rancangan realiti televisyen

 Tahun Lagu Rancangan Terbitan 
Untuk siaran 2016 Langkah Pendekar   Akademi Silat Pendekar Muda  TV AlHijrah

Lagu rasmi untuk acara peringkat antarabangsa

 Tahun Lagu Acara Terbitan 2014 كانت إشارة  (Kaanat Ishaara)   Konsert mega BiR R4bia VAR,  Arenamega Show Center, Küçükçekmece, Istanbul, Turki Vatan Media Productions

Penerbitan lagu dan album

Selama lebih 30 tahun bergiat aktif dalam dunia seni tanah air, Azmee telah banyak terbabit dalam kerja-kerja penerbitan lagu dan album, terutamanya lagu-lagu dan album yang berunsurkan kerohanian.

Lagu/Single dan album

 Tahun Lagu/Single Album Penyanyi 1997 A To Z 3 A to Z Rindu Hijjaz Syukur Raihan  Maafkan Raihan bersama NowSeeHeart, Man Bai, Ajai, Rem dan Amir (penyanyi kumpulan Pearl) Semula - Selamanya Saujana 2000   Intifada Rabbani 2007  Maulana Rabbani Badar 313 Tigasatutiga (313) Mestica Nur Tasbihat Nazrey Johani menampilkan Dakmie 2008  Yang Benar Tetap Benar Algebra Hawa Muadz 2009  Mahabbah   Rabbani Kejora Sinar Zaman    Mahabbah    Syahadah    Nurul Iman    Stand Up Muadz 2010  Anak Aishah 2011 Munajat Kasih   Azwan Ibrahim  (Azwan Far East) 2013 Iman & Aman In-Team 2018 Ittihad    Rabbani Bahasa Rindu    Kumpulan FINE Marhaban    Rabbani menampilkan Daqmie 2019 Sifat Mulia Rasulullah   Mestica menampilkan Daqmie 2020 Sunyi   Farred Zane Lantera Cinta   Wawa Zainal Adil   Kumpulan FINE 2021 Mencintaimu   Rabbani menampilkan Ustaz Ridhwan (Pondok Al-Bari') Ibu   Encik Ahmad  (Allahyarham Ahmad Zuwairi Che Ramly) Khadijah Cinta Dari Syurga   Kumpulan FINE menampilkan Munif Hijjaz Langit Wahyu   Fitri Haris 2022 Casablanca   Naufal Azrin dan Nuha Bahrin Sahabat Selamanya Daqmie, Rabbani, Hijjaz, In-Team dan Mestica Manik-Manik Sejahtera   Rabbani Sandiwara   Hijjaz Tiada Tarikh Tamat   In-Team Apa Khabar Apa Cerita   Mestica 2023 Bintang   AEYDAN

Lagu/Album runut bunyi untuk filem

 Tahun Lagu/Album Filem Terbitan Edaran 2003 Utusan Allah - Saujana   Muhammad Utusan Terakhir Flare Studios Music Sdn. Bhd. Inteam Records Sdn. Bhd.  (cetakan 2017) Muhammad Utusan Terakhir (album)

Lagu tema untuk drama dan telefilem

 Tahun Lagu Drama/Telefilem Terbitan 
Untuk siaran 2010 Nurul Iman - Rabbani   Nurul Iman Anugerah Media Network dan Layar Consult Sdn. Bhd. TV2 RTM  Assalamualaikum Cinta  Mertua vs. Menantu

Lagu tema untuk rancangan televisyen berbentuk majalah/dokumentari dan berunsurkan keagamaan

 Tahun Lagu Rancangan Terbitan 
Untuk siaran  Syahadah - Rabbani   Rancangan dokumentari Syahadah Unit Pembangunan dan Pertanian (TV) RTM RTM   Al-Furqan RTM   An-Nur RTM

Lagu korporat

 PETRONAS Fertilizer
 Takaful Ikhlas
 Lagu rasmi Radio Institut Kefahaman Islam Malaysia (Radio IKIM)
 Lagu untuk segmen Hayya Bil Arabiyyah di Radio Institut Kefahaman Islam Malaysia (Radio IKIM)
 Hari Ilmu Selangor
 Generasi Idaman Selangor (GeMS)
 SPIES + NISA' Games

Lagu tema

 Festival Nasyid Kebangsaan
 Majlis Sambutan Ma'al Hijrah Peringkat Kebangsaan tahun 2002 dan 2004
 Majlis Tilawah Dan Menghafaz Al-Quran Peringkat Kebangsaan dan Majlis Tilawah Dan Menghafaz Al-Quran Peringkat Antarabangsa

Anugerah dan pencalonan

Anugerah Industri Muzik (AIM)

Tahun yang menandakan tahun majlis itu, menganugerahkan hasil kerja pada tahun sebelumnya.

 Tahun Karya tercalon/Penerima Kategori Keputusan 2008  (Anugerah Industri Muzik ke-15)  Album: Maulana  Penerbit: Rabbani & Dakmie  Album Nasyid Terbaik   2010  (Anugerah Industri Muzik ke-17)  Album: Mahabbah – Rabbani  (Mohd Asri Ubaidullah, Dakmie)  Album Nasyid Terbaik  rowspan="4"  Lagu: Kejora Sinar Zaman – Rabbani  (Dakmie, B. Nury)  Lagu Nasyid Terbaik Lagu: Mahabbah – Rabbani  (Dakmie, B. Nury) Lagu: Syahadah – Rabbani  (Dakmie, B. Nury, Haji Abu Hassan Morad) 2016  (Anugerah Industri Muzik ke-22)  Lagu: Tangis Sebatang Tamar - Daqmie  (Daqmie/ITO Lara)  Lagu Nasyid Terbaik  

Festival Filem Malaysia (FFM)

Tahun yang menandakan tahun majlis itu, menganugerahkan hasil kerja pada tahun sebelumnya.

 Tahun Karya tercalon/Penerima Kategori Keputusan 2013  (Festival Filem Malaysia ke-25) Lagu: 7 Petala Cinta - Dakmie  (Dakmie)
untuk filem 7 Petala Cinta Lagu Tema Terbaik 

Anugerah Nasyid IKIMfm (kini Anugerah Carta IKIMfm)

 Tahun Karya tercalon/Penerima Kategori Keputusan 2014  (Anugerah Nasyid IKIMfm (ANI 2014)) Lagu: Tangis Sebatang Tamar  (Daqmie/ITO Lara)  Juara Nasyid Terbaik  rowspan ="4"  Lagu Paling Banyak Menjuarai Carta Vokal Terbaik Lirik Terbaik  (ITO Lara) 2017  (Anugerah Nasyid  (AN17))  Lagu: Jalan Syahadah (Daqmie)  Juara Nasyid Terbaik  - Tempat ke-3  

Pencapaian serta konsert jelajah dan persembahan di luar negara

2014: Konsert mega BiR R4bia VAR
 Bersama Mu'adz Dzulkefly mewakili negara ke konsert mega BiR R4bia VAR sempena ulang tahun solidariti Mesir yang ketiga anjuran R4bia dan Kesatuan Solidariti Mesir Turki dengan kerjasama Vatan Media Productions bertempat di Arenamega Show Center, Halkali Central Neighborhood, Fatih Street, Küçükçekmece, Istanbul, Turki pada 24 Januari 2014.

Pada konsert mega tersebut, Azmee telah menyampaikan sebuah lagu daripada album solo beliau yang pertama (Maulaya) iaitu Selawat Ke Atas Nabi Muhammad SAW. Selepas itu, Mu'adz pula menyanyikan lagu beliau yang berjudul Stand Up. Kemudian, mereka berdua menyampaikan lagu berjudul Hijrah yang menggabungkan lirik dalam bahasa Arab, bahasa Melayu dan bahasa Inggeris.

Sempena konsert mega tersebut, semua artis yang terlibatKonsert mega tersebut juga telah menghimpunkan artis-artis dari negara-negara lain termasuk Turki sebagai tuan rumah (Mehmet Ali Aslan), Palestin (Mais Shalash dan Abdelfattah Owainat), Syria (Mousa Mustafa dan Yahya Hawwa), Maghribi (Rachid Gholam), Sepanyol (Islam Shokry), Algeria (Abdulrahman Bouhbila), Kuwait (Ahmad Alhajeri), Lubnan (Abdullah Alzoubi), Amerika Syarikat (kumpulan Native Deen), Yemen (Abdulqader Qawza), Mesir (Hamed Mousa dan Wajdy Alaraby) dan Jordan (Ibrahim Aldardasawi dan Khaled Alsharif). telah merakamkan sebuah lagu khas yang berjudul Kaanat Ishaara (Arab: كانت إشارة) (Inggeris: It's Been A Sign) yang menggabungkan lirik dalam bahasa Arab, bahasa Turki, bahasa Sepanyol, bahasa Inggeris dan bahasa Melayu. Video muzik lagu tersebut juga telah disiarkan buat kali pertama pada konsert mega tersebut.Munsyeed Admin. (2014, 24 Januari). Konsert Mega BiR R4bia VAR. Munsyeed {dot} com. Dicapai pada 13 Februari 2019.Vatan v.m.p. (2014, 27 Mac). أوبريت كانت إشارة النسخة الرسمية (Fail video). Dicapai pada 31 Mac 2019.

Sebagai pengarah muzik

Sepanjang penglibatan Azmee dalam dunia seni, beliau pernah menjadi pengarah muzik untuk persembahan anjuran Nasyeed.com dan Majlis Usrah Penasyid Malaysia (yang lebih dikenali sebagai MUNSYID Malaysia). Antara persembahan yang pernah dikendalikan beliau adalah:

 Konsert Malam Sinar Maulidurrasul, Stadium Malawati, Shah Alam, Selangor (2005)
 Showcase Amal Syuhada At-Taqwa anjuran MUNSYID Malaysia (Majlis Usrah Penasyid Malaysia), Dataran Kemerdekaan, Shah Alam, Selangor (11 Jun 2011)Aizat Ikhwan. (2011, 12 Jun). Review: Showcase Amal Syuhada At-Taqwa. Munsyeed {dot} com. Dicapai pada 6 Mac 2019. 

Selain itu, beliau juga sering menjadi pengarah muzik untuk konsert jelajah kumpulan Raihan dan Rabbani ke luar negara. Selepas menyertai kumpulan Dendang Anak, beliau bersama kumpulan tersebut juga sering dijemput untuk persembahan di luar negara, terutamanya di Indonesia.

Bersama kumpulan Raihan
Pengarah muzik untuk
 Raihan South Africa Road Tour (2001)
 Konser Ukhuwah Raihan, Sabuga Hall, Bandung, Indonesia (2002)Konsert ini juga menampilkan artis-artis terkenal Indonesia pada masa itu termasuk Duta dan Eross daripada kumpulan Sheila on 7, Tasya, Dewi Gita, Idea Percussion, serta Farihin Abdul Fattah dan Steve Hassan Thornton, pemain alat perkusi terkenal Malaysia. 

Bersama kumpulan Rabbani
Pengarah muzik untuk Konsert Jelajah
 Indonesia (2003)
 Singapura
 Thailand
 Brunei Darussalam
 United Kingdom (2005) 

Bersama kumpulan Dendang Anak

Malaysia

2008
 Pesta Gendang Nusantara (World Drum Festival) ke-11, Melaka.
 Penang World Music Festival, Pulau Pinang.

2013
 7 Disember 2013:
Majlis Malam Puisi Riong ITBM-BH-IB-PENA 2013 anjuran Berita Harian (BH), Institut Terjemahan dan Buku Malaysia (ITBM), Persatuan Penulis Nasional Malaysia (PENA) dan Istana Budaya (IB), Laman Beringin, Istana Budaya, Kuala Lumpur.Institut Terjemahan dan Buku Malaysia. (2013, 7 Disember). Malam Puisi Riong ITBM-BH-IB-PENA 2013. Dicapai pada 2 April 2019.ITBMtv. (2013, 30 Disember). Kumpulan Dendang Anak di Malam Puisi Riong 2013 (Fail video). Dicapai pada 2 April 2019.

2015
 5 dan 6 Disember 2015:PORT Fest 2015, Dataran Bandaraya Ipoh, Perak.

2016
 30 Ogos 2016:Citra Merdeka 2016 sempena sambutan Hari Kebangsaan yang ke-59, Panggung Sari Istana Budaya, Kuala Lumpur.

2018

 Jumaat, 16 November 2018

- 5:00 petang:
 Karnival Cinta Rasul 1440H / 2018 Hulu Terengganu, Dataran Kuala Berang, Terengganu.

- 8:45 - 11:00 malam:
 Karnival Mahabbah UniSZA 2018, Tapak Karnival, UniSZA Kampus Gong Badak, Terengganu - sempena Majlis IDUL ILMI KONVOKESYEN ke-10.

 Isnin, 19 November 2018:
Persembahan solo di Karnival Mahabbah UniSZA 2018, Tapak Karnival, UniSZA Kampus Gong Badak, Terengganu - sempena Majlis IDUL ILMI KONVOKESYEN ke-10.

2019
 16 Februari 2019:
Persembahan undangan untuk program Solidariti Demi Kemanusiaan - Kembara Rohani (Solidarity For Humanity - Journey of Nur), Dataran Merdeka, Kuala Lumpur.

Indonesia

 Festival Siak Bermadah, Siak Seri Indrapura, Provinsi Riau. 
- ke-6 (2008) 
- ke-7 (2009) 
- ke-8 (2010) 
- ke-11 (2013)  

2009
 Hitam Putih Riau World Music Festival, Pekanbaru, Provinsi Riau.

2010
 Gelar Muhibah Seni Serumpun, Pengkalan Kerinchi, Pelalawan, Provinsi Riau.
 Pesta Musik Inderagiri.

2018
 4 - 7 November 2018:Aceh International Rapa'i Festival (ACIRAF) 2018, Banda Lhokseumawe (Samudra Pasai), Aceh Darussalam. 

Mesir

 19 - 25 April 2016:4th round of The International Festival For Drums And Traditional Arts'', Kaherah, Mesir.Cultural Development Fund (CDF), Ministry of Culture, Egypt. (t.t.). 4th round of The International Festival For Drums And Traditional Arts 2016. Dicapai pada 9 Mei 2019.

Rujukan

Pautan luar
 Laman rasmi 
 Laman peribadi 


 Daqmie di TikTok
 Daqmie di iTunes
 Daqmie di Spotify
 Daqmie di Shazam
 Daqmie di Deezer
 Daqmie di TIDAL
 Dakwah itu berita gembira. (2012, 25 Februari). Hiburan, Utusan Online. Dicapai pada Januari 2019.
 Ridzuan Abdul Rahman. (2015, 12 Januari). Kemenangan lonjakkan perjuangan. MyMetro, Harian Metro. Dicapai pada Januari 2019.
 Ridzuan Abdul Rahman. (2017, 14 Disember). Pentas iktiraf lagu dakwah. Sisipan RAP, MyMetro, Harian Metro. Dicapai pada Januari 2019.
 Aizat Ikhwan. (2013, 11 November). Review: Daqmie-Maulaya. Munsyeed {dot} com. Dicapai pada 10 Januari 2019.

Kategori:Kelahiran 1971
Kategori:Muslim Malaysia
Kategori:Orang Malaysia berketurunan Melayu
Kategori:Orang dari Negeri Sembilan
Kategori:Penyanyi nasyid Malaysia
Kategori:Penyanyi lelaki Malaysia
Kategori:Penyanyi-pencipta lagu Malaysia
Kategori:Pencipta lagu Malaysia
Kategori:Pencipta lagu lelaki Malaysia‎
Kategori:Penulis lirik Malaysia
Kategori:Orang mononim Malaysia